# Puèg l'Avesque

Puèg l'Avesque$^,$$^,$$^,$ (Puy-l'Évêque en francés) es una comuna carcinòla situada dins lo departament francés d'Òut e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Puèg l'Avesque :
| Montcabrièr | Cassanhas | Pomareda |
| Duravèl | | Praissac, Pescadoiras |
| Vira, Floreçàs | | Gresèls |

## Toponimia

Lo nom, prononciat [pella'beske], es format de puèg, del latin podium; lo luòc passèt jos la sobiranetat del comte-avesque de Caors Guilhèm de Cardalhac, d'aquí la referéncia a l'avesque.
* Lopiac, coma Lopiac (Gironda) e los autres Lopiac. Loupiac ven d'un nom d'òme latin Luppius (Dauzat) o Loppius (Negre), ambe'l sufixe gallic (gallés, gal) -āco(n), latinizat en -acum$^,$. Lopiac èra donc probablament una anciana granda proprietat antica qu'aviá per mèstre Luppius o Loppius. La preséncia de -pp- geminada (dobla) permet la conservacion del timbre sord de la consonanta (un -p- simple se seriá sonorizat en -b-).
* Martinhac vendriá del nom latin Martinius, derivat de Mart o Mars, diu roman, ambe'l sufixe -acum, latinizacion del sufixe gallés -ācon. Martinhac èra donc probablament una anciana granda propietat antica qu'aviá per mèstre Martinius. Se l'ipotèsi de Dauzat e Rostaing, Martinus + -iacum, èra solida, i auriá plan de derivats de tipe *Martinacus, *Martinanicus, Martinanus, etc, e n'i a pas, solament de noms coma Martigny, Martigné, Martigna, Martinhàs, Martinhargues, etc.
* Cazes (nom francés). Cossí se pronóncia ? Vejatz Cases e Montdenard.
* Courbenac (nom francés, probablament Corbenac en occitan), a l'oèst de la vila, dins la ribièra. Ambe'l sufixe gallés -ācon, vendriá de Corbū (ont es l' n ?) coma Corbenay, o d'un derivat *Corbinus del nom gallés Corbos (que se poguèt mesclar ambe'l latin Corvus). Corbenac èra donc probablament una anciana granda propietat antica qu'aviá per mèstre Corb-.

## Istòria

* Entre 1790 e 1794, Cazes (a l'oèst de la vila) foguèt annexat a Puèg l'Avesque. Entre 1795 e 1800, Lopiac (al nòrd-èst de la vila) e Martinhac (al nòrd de la vila) foguèron annexats a Puèg l'Avesque.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2008 | 2026 | Serge Guérin | UDI, NC | notari |
| 2001 | 2008 | Guy Sudrie | PS | |
| 1989 | 2001 | Lucien Savournin | | mètge |
| 1945 | 1989 | Ernest Marcouly | SFIO, puèi PS | entrepreneire de trabalhs publics, conselhièr general (1945-1988) |
| | 1945 | | | |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton de Puèg l'Avesque, i demorèt (capluòc, puèi burèu centralizator).

## Demografia

modificar « persona »  v · d · m 
Evolucion demografica Populacion comunala actuala (2013): 2032, totala: 2077 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 530 | 2 082 | 2 098 | 2 160 | 2 505 | 2 423 | 2 390 | 2 351 | 2 353 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 346 | 2 394 | 2 469 | 2 541 | 2 482 | 2 417 | 2 270 | 2 208 | 1 993 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 009 | 1 887 | 1 748 | 1 498 | 1 587 | 1 745 | 1 520 | 1 592 | 1 690 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 147 | 2 261 | 2 353 | 2 302 | 2 209 | 2 159 | 2 178 | 2 197 | 2 213 2 258 |
| 2009 | 2010 |
| 2 159 2 203 | 2 106 2 151 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

### Demografia Lopiac

En 1793, 284 abitants.

### Demografia Martinhac

En 1793, 204 abitants.

## Luòcs e monuments

* L'ostal de comuna.
* Lo Pòrge, ancian portal del vilatge.
* Castèl de L'Ichariá, de la familha Ichièr del Puèg, senhor de Puèg l'Avesque, vassal del comte-avesque de Caors (bastit al sègle XIII o al començament del sègle XIV).
* La glèisa de Sent Salvador.
* Glèisa de Sent Salvador, lo cloquièr e la tor de gacha.
* Castèl Beauregard, los escalièrs dins la tor.
* Lo riu de las Cledèlas (nom supausat).
* Capèla Sent Miquèl dita dels Penitents.
* Los balcons de l'anciana caminada.
* Arada de prima pel milh.
* Porcelana d'Òut, Virebent.
* Vista d'ensemble de l'esclusa de Campastièr.
* Glèia de Martinhac, fresca sus la vòuta de l'absida, Dieu que domina lo Mond.
* Glèia de Martinhac, fresca sud, dintrada de Jerusalèm (= Paradís).
* Glèia de Martinhac, fresca nòrd, los 7 pecats capitals.
* Casas, lo vilatjòt e sa glèia romanica.
* Le Méouré.
* Castèl del Cairon.
* Castèl Renaissença, castèl de L'Ichariá e tor Cairada.
* Castèl de Bar.
* Glèia d'Issudel (nom francés) al 1èr plan.
* Glèia de Corbenac.
* Lo Tiatre de verdura.
* La Mediatèca.
* L'anciana Escòla de dròlles.
* Convent dels Capucins fàcia sud.
* Gabarra.

## Veire tanben

* Comunas d'Òlt
* Lo Portal de Carcin
* L'occitan de Carcin

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Gaston Bazalgues, A la Découverte des Noms de Lieux du Quercy et des Communes du Lot, Les Éditions de la Bouriane et du Quercy, 2002, p. 119
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 416
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 200; cita Negre pel Loupiac de Gironda
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 212, per Martignas
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 438, a Martagny
* 1 2 Xavier Delamarre, Noms de lieux celtiques de l'Europe ancienne, ed. Errance, 2012, p. 124
* ↑ http://cassini.ehess.fr/cassini/fr/html/fiche.php?select_resultat=28324
* ↑ http://cassini.ehess.fr/cassini/fr/html/fiche.php?select_resultat=61396
* ↑ http://cassini.ehess.fr/cassini/fr/html/fiche.php?select_resultat=61398
* Portal de Carcin